**OSNOVNA ŠKOLA Prof. Blaž Mađer**

**Gajeva 17a, Novigrad Podravski**

**OBRAZLOŽENJE FINANCIJSKOG PLANA ZA 2021. god. – II izmjene (vezano uz članak 30. Zakona o proračunu Narodne novine broj 96/2003.)**

1. **SAŽETAK DJELOKRUGA RADA USTANOVE**

Osnovna škola Prof. Blaž Mađer MBS:03009564 ima predmet poslovanja – djelatnosti:

* osnovno školovanje djece i mladeži
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada.

Osnivač: Koprivničko-križevačka županija

Osnivački akt: Odluka Ministarstva prosvjete i športa od 21.prosinca 2001. godine

1. **OBRAZLOŽENJE PROGRAMA (AKTIVNOSTI I PROJEKATA)**

**Program: 1071** **PROGRAM OSNOVNOG ŠKOLSTVA – ZAKONSKI STANDARD**

**Aktivnost: A100052 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši

se financiranje rashoda za zaposlenike i materijalne rashode za 150 učenika raspoređenih u 12 razrednih odjela. Planirana sredstva u iznosu 394.500,00 kn koristit će se za osiguravanje osnovnih uvjeta za odvijanje djelatnosti a koje uključuje:

* Financiranje službenih putovanja odgojno obrazovne djelatnike i uprave, a radi se o državnim skupovima u trajanju od dva do tri dana, jednodnevnim seminarima, pratnji djece za Školu u prirodi i maturalne izlete, te kotizacije.
* Uredski materijal, sredstva za čišćenje i higijenske potrebe, stručna literatura
* Financiranje režijskih troškova, redovnih dimnjačarskih usluga i deratizacije
* Usluge tekućeg i investicijskog održavanja koje se odnose na redovne servise (servis dizala, ispitivanje rasvjete, servis plinovodne centrale, periodični pregled vatrogasnih aparata,
* redovna ispitivanja instalacija i postrojenja, servisi informatičke opreme te raznorazni popravci na postrojenjima i opremi,krečenje učionica a dio sredstava predviđen je za nabavu materijala za investicijsko održavanje koji se koristi za popravke sitnih kvarova koje vrši samo tehničko osoblje škole.
* Temeljem Pravilnika o zaštiti na radu škola je dužna za 1 kuharicu, 4 spremačice i 2 domara osigurati službenu, radnu i zaštitnu odjeću i obuću.
* Usluge Zavoda za javno zdravstvo za provjeru mikrobiološke ispravnosti namirnica za školsku kuhinju, za obavezne preglede kuharica, higijenski minimum za kuharice i sistematski pregledi zaposlenika.
* Nabava sitnog inventara
* Nabava namještaja za kuhinju, pametna plača, računala, dodatna ulaganja na građevinskim objektima-sanacija terase u MŠ, lektirni naslovi za knjižnicu
* Ostali redovni rashodi

Sredstva planirana u FP za 2021. povećana se rebalansom za 30.000,00 kn -sanacija krova na terasi, pa sada ukupna sredstva iznose 424.500,00 kn

**Program : 1073 DODATNI PROGRAMI IZNAD ZAKONSKOG STANDARDA**

Dodatni program odgoja i obrazovanja uključuje dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata te poticanje obrazovnih djelatnika na napredovanje.

Program se provodi kroz slijedeće aktivnosti:

**Aktivnost: A100183 Iznad zakonskog standarda proračunskih korisnika**

**Izvor** **financiranja 1.1.**

Riječ je o županijskim natjecanjima, te sredstvima za pokriće troškova energenata za koja nisu dostatna sredstva u zakonskom standardu. Za 2021. godinu u iznosu od 68.850,00 kn. Pošto nije bilo županijskih natjecanja morali smo smanjiti troškove prijevoza i namirnica pa se ukupna sredstva smanjena po izvoru 1.1. za 2.924,00 kn, a novi plan iznosi 65.926,00 kn.

**Izvor financiranja 3.1. VLASTITI PRIHOD**

* Planirana sredstva u iznosu 145.700,00 kn su sredstva od iznajmljivanja sportske dvorane i sredstva od prodaje starog papira, od prodaje proizvoda UZ.
* Na izvoru 3.1. povećali smo sredstva koja smo imali u višku prihoda iz 2020. godine za iznos od 26.539,00 kn, pa sada planirana sredstva po izvoru 3.1. iznose 172.239,00 kn.

**Izvor financiranja 4.5. Ostali nespomenuti prihodi-Proračunski korisnik**

Planirana sredstva u iznosu 134.000,00 kn su sredstva trošak prehrane učenika u školskoj kuhinji.

Planira se trošak nabave opreme za školsku knjižnicu. Sredstva po izvoru 4.5. ostala su jednaka nakon rebalansa, nije bilo izmjene, i to izvor 4.5. = 134.000,00 kn

**Izvor financiranja 5.5. Pomoći-Proračunski korisnik**

Planirana sredstva u iznosu 368.000,00 kn su sredstva iz različitih izvora financiranja.

* Iz izvora tekuće pomoći proračunskim korisnicima – od Općine Novigrad Podravski financiraju se rashodi za materijalne troškove ( međuopćinska natjecanja učenika, trošak prehrane učenika sufinanciraju 1,00 kn, nabavu knjiga za školsku knjižnicu, nabavku opreme, škola plivanja, UOD za tambure).

Pomoć roditeljima u vidu nabave bilježnica i radnih bilježnica za učenike.

* Iz izvora –Ministarstvo znanosti i obrazovanja – sredstva za nabavu knjiga za školsku knjižnicu, sredstva za opremu učionica, te nabava udžbenika za učenike.

Na izvoru 5.5. povećali smo rebalansom sredstva koja su bila u višku prihoda iz 2020. u iznosu od 860,00 kn , pa novi plan nakon rebalansa po izvoru 5.5. iznosi 368.860,00 kn.

**Tekući projekt: T100083 Pametan obrok za pametnu djecu**

Od početka 2019. godine započeo je projekt -Pametanobrok za pametnu djecu, te se za program vođenja istog planira za 2021. godinu 2.900, kn. kod ovog izvora nije došlo do promjena nakon rebalansa pa plan ostaje i dalje 2.900,00

Navedene troškove financira KKŽ – IZS.

**Program: 1074 EU PROJEKTI**

**Tekući projekt: T100067 Prilika za sve 3**

Od rujna 2019. godine započeo je projekt Prilika za sve 3 temeljem kojeg škola zapošljava tri pomoćnika u nastavi za pomoć djeci s teškoćama u razvoju. Predviđena sredstva u iznosu 83.100,00 kn namijenjena su financiranju plaća pomoćnika, prijevoz na posao i s posla, dnevnice kod provođenja projekta.

Aktivnost se financira iz tri izvora: 95% EU sredstva izvor 5.6. i 3,5% Pomoći iz proračuna izvor 5.2, te 1,5% iz Prihoda od poreza za redovnu djelatnost izvor 1.1.

Kod ovog plana došlo je do smanjenja troškova u odnosu na plan za 2021. za 400,00 kn, pošto nije bilo isplata dnevnica, i troškova prijevoza na službenom putu, pa novi plan iznosi 82.700,00 kn nakon rebalansa.

**Tekući projekt: T100069 Školska shema**

Sredstva od 8.000,00 kn. namijenjena Školskoj shemi u koju se škola uključuje kako bi djeca dobivala besplatne obroke voća, povrća i mlijeka.

Projekt školska shema povećan je rebalansom za 7.000,00 kn, pa novi plan nakon rebalansa iznosi 15.000,00 kn

**Tekući projekt: T100087 Svi u školi svi pri stolu 5**

Program podrazumijeva podmirenje troškova prehrane učenika ( djeca koja žive u obiteljima koja su u riziku od siromaštva). Za 2021. Godinu planirana sredstva od 26.000,00kuna. Sredstva po projektu Svi u školi svi pri stolu 5 povećana su rebalansom za 12.203,00 kn, pa novi plan nakon rebalansa za 2021. godinu iznosi 38.203,00

**Program 1074 EU PROJEKTI**

**Tekući projekt: T100067 Prilika za sve 4**

Rebalansom je otvoren novi projekt Prilika za sve 4 koji kreće od 6.9.2021, a sredstva koja smo povećali rebalansom za 2021. su 33.300,00 kn. po ovom projektu imamo samo izvor 5.6. 95% i izvor 1.1. 5%

**Tekući projekt: T100087 Svi u školi svi pri stolu 6**

Rebalansom za 2021. god otvoren je novi projekt Svi u školi, svi pri stolu 6, koji je krenuo sa početkom školske godine, a sredstva koja smo dodali u rebalans za 2021. su 19.300,00 kn

 **Izvor financiranja 7.2. Prihod od prodaje proizvedene dugotrajne imovine**

Sredstva od prodaje stana –plan za 2021. godinu je 9.000,00 kuna.

Sredstva po izvoru 7.2. povećali smo sredstvima iz viška prihoda iz 2020. godine i to za 5.599,00 kn , tako da novi plan po izvoru 7.2. iznosi 14.599,00

**Izvor financiranja 5.3. Ministarstvo - COP**

U sklopu aktivnosti za 2021. godinu planirana su sredstva u iznosu 5.494.000,00 kn a koriste se za financiranje plaća i pripadajućih doprinosa za 40 zaposlenika, ostalih rashoda (jubilarne nagrade, otpremnine, darovi za djecu do navršenih 15 godina, regres, božićnica, pomoći za rođenje djece…), naknada za povećanu odgojno-obrazovnu odgovornost te naknada zbog nezapošljavanja osoba s invaliditetom. Iz ovog izvora financiranja u 2021. godini financiraju se i isplate tužbi zaposlenika.

**3.** **Zakonske i druge podloge na kojima na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18.),
* Zakon o ustanovama (NN 76/93., 29/97., 47/99. i 35/08.),
* Zakon o proračunu (NN broj 87/08, 136/12, 15/15),
* Pravilnik o proračunskom računovodstvu i računskom planu (NN broj 114/10, 31/11, 124/14,115/15, 87/16.)
* registrirani djelokrug rada ustanove.
* Upute za izradu Rebalansa financijskog plana za 2021. godinu od 7. rujna od Upravnog odjela za financije, proračun i javnu nabavu
* Godišnji izvedbeni odgojno, obrazovni plan i program rada za školsku godinu 2020./2021.
* Školski kurikulum OŠ Prof. Blaž Mađer, nastavne i izvannastavne aktivnosti za školsku godinu 2020./2021.

**4. Usklađenost ciljeva, strategije programa s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

* OŠ Prof. Blaž Mađer donosi godišnji operativni plan i školski kurikulum, prema planu koje je donijelo Ministarstvo znanosti, obrazovanja i sporta. Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Koprivničko-križevačka županija.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

 Kao i u dosadašnjem radu prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem

materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

 Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, a ponuđeno im 18 slobodnih aktivnosti u koje se mogu uključiti i to:

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju božićne priredbe i božićnog ručka te Dana škole.

Škola ima postavljenu svoju viziju, misiju, cilj i strategiju. Sva djelovanja škole biti će usmjerena ka tome.

Vizija škole je odgoj i obrazovanje sretnog i uspješnog učenika koji se razvija uz poticaj nastavnika i podršku roditelja.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

*Poticat će se*stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

*Vrlo je važno*osvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

**5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Ishodišta i pokazatelji proizlaze i financijskog plana koji je pojašnjen u prethodnoj točki po izvorima financiranja. Nadamo se da će se sve što je planirano i ostvariti, a moguće je dobiti i neke donacije za školu koje će se ako nisu planirane uvrstiti u rebalansu kao i ostala sredstva koja trenutno nisu u planu, a realizirat će se tijekom godine.

1. **Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini.**

I nadalje će nam prioritet biti pružanje usluge osnovnoškolskog obrazovanja i odgoja naših učenika. Nastojat ćemo i u naredne tri godine podići kvalitetu nastave na što višu razinu, i to stalnim i kvalitetnim usavršavanjem učitelja, te podizanjem materijalnih i drugih uvjeta prema našim mogućnostima, na viši standard.

Učenike ćemo poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbi i manifestacija.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polaznavrijednost | Izvor podataka | Ciljana vrijednost 2021. | Ciljana vrijednost 2022. | Ciljana vrijednost2023. |
| Povećanje broja školskih projekata/priredbi/manifestacija* Međuopćinska
* Županijska
* Državna
 | Učenike se potiče na izražavanje kreativnosti, talenata i sposobnosti kroz ovakve aktivnosti | broj |  2 20  | škola | 444 | 444 | 554 |
| Povećanje broja učenika koji su uključeni u različite školske projekte/priredbe/manifestacije* međuopćinska
* županijska
* državna
 | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 50203 | škola | 50203 | 60204 | 60204 |
| Povećanje broja osvojenih mjesta (prva tri) na županijskim/državnim natjecanjima* županijsko
* državno
 | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada učitelja s nadarenim učenicima | broj | 53 | škola | 53 | 65 | 75 |

Poticat će se kvalitetna komunikacija na relacijama učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine.

Poticat će se razvoj pozitivnih vrijednosti i natjecateljskog duha kao primjerice, dodjela nagrada za razred koji skupi najviše starog papira, istrošenih baterija, nagrađivanje najuspješnijih učenika na natjecanjima…

* Usavršavanje znanja iz IKT sposobnosti učenika i učitelja
* Poticanje učenika na očuvanje tradicije i baštine te sudjelovanje na manifestacijama takvog karaktera
* Poticanje učenika na pravedno zbrinjavanje otpada i očuvanja okoliša
* Akcijom „Jedna sadnica za čišći zrak“ urediti okoliš Škole te izvršiti podsadnju porušenih stabala

Školska godina 2020./2021. specifična po svom početku i trajanju zbog pandemije COVID-19 biti će specifična i po održavanju natjecanja, manifestacija, učeničkim ekskurzijama i provođenju raznih projekata koji su planirani u GPiP naše škole.

Slobodne aktivnosti biti će organizirane preko raznih sekcija u koje se uključuje velik broj učenika naše škole, a koje će se prema trenutnoj situaciji moći održavati prema preporukama HZJZ-a i MZO-a.

Izvannastavne aktivnosti organizirane u našoj školi u šk. god 2020./2021. su sljedeće:

|  |  |  |
| --- | --- | --- |
| R.BR. | NAZIV SKUPINE | RAZRED |
| 1. | PROMET | 5. |
| 2. | FOTO SKUPINA | 5.-8. |
| 3. | LITERARNO-NOVINARSKA SKUPINA | 5.-8. |
| 4. | MALI ZBOR | 2.-3. |
| 5. | MALI FOLKLOR |  |
| 5. | VELIKI FOLKLOR | 5.-7. |
| 6. | VELIKI ZBOR | 5.-8. |
| 7. | ETNOMUZIKOLOŠKA SKUPINA | 6.-8. |
| 8. | LIKOVNA SKUPINA | 5.-8. |
| 9. | EKIPNI KVIZ |  |
| 10. | MLADI ZNANSTVENICI | 6.-8. |
| 11. | EKO ŠKOLA | 1.-8. |
| 12. | SPRETNE RUKE | 5.-8. |
| 13. | CVJEĆARSKA SKUPINA | 5.-8. |
| 14. | STOLNI TENIS M/Ž | 6.-8. |
| 15. | NOGOMET M/Ž | 5.-6. |
| 16. | NOGOMET M/Ž | 7.-8. |
| 17. | KARITATIVNA SKUPINA | 1.-8. |
| 18. | MEĐUPREDMETNE TEME | 8. |
| 19. | NJEMAČKA RADIONICA | 5.-8. |
| 20. | ZVONČIĆI | PŠD |
| 21. | ZVONČIĆI | PŠP |
| 22. | SPORTSKA IGRAONICA | 1. |
| 23. | RECITATORI | 2. |
| 24. | SCENSKA SKUPINA | 3. |
| 25. | RITMIKA | 4. |
| 26. | DOMAĆINSKA SKUPINA | 1.-3. |
| 27. | MALI EKOLOZI | 1.-4. |
| 28. | UČENIČKA ZADRUGA „TILIA“ | 1.-8. |

|  |
| --- |
| Naši učenici sudjeluju na međuopćinskim natjecanjima u sportu i znanju, a poneki se uspiju plasirati i na županijska natjecanja pa i na državna.Učitelji su se tokom godine usavršavali na seminarima, stručnim aktivima i drugim oblicima nadogradnje, a tako će biti i u idućim godinama,Za što će se utrošiti otprilike oko 4.500,00 kuna troškova (za dnevnice i troškove prijevoza).Školsku godinu 2018-2019. Nismo imali niti jednog učenika koji ponavlja razred, svi su uspješno završili školsku godinu i započeli novu. U matičnoj školi osiguran je dnevni obrok za sve učenike u školskoj kuhinji i blagovaoni koje se nalaze u prizemlju škole. Četiri dana u tjednu učenici dobivaju topli obrok, a jedan dan hladni obrok. Hrana je raznolika i kvalitetno pripremljena. U kuhinji se hrani oko 126 učenika i u prosjeku 15 učitelja matične škole. Prije jela učenici obavezno peru ruke.I ove školske godine provodio se Projekt *Pametan obrok za pametnu djecu* čiji organizator je Koprivničko-križevačka županija. Jelovnik je kreirala Podravka. I ove školske godine učenici razredne nastave uključeni su u Shemu školskog mlijeka koja je organizirana svaki ponedjeljak. Shema školskog voća nastavlja se i dalje za sve učenike Škole sa ciljem da se učenicima osigura besplatan voćni obrok. Shema voća je organizirana na našoj školi utorkom.Škola tijekom cijele godine u suradnji s Koprivničko-križevačkom županijom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike. Tijekom školske godine 2020./2021. uslugu prijevoza školskim autobusima koristit će 56 učenika iz naše škole.  |

U Novigradu Podravskom \_\_\_\_\_\_\_\_\_\_\_\_\_\_, .2021.

Računovođa:

Marina Borić Ravnatelj:

 Lidija Peroš, prof.

Predsjednik Školskog odbora:

Željka Berta